Dies Iuvenum Totius Orbis

Dies Iuvenum Totius Orbis, quod ad ambitum internationalem pertinet, sunt series nonnullorum dierum qui celebrabantur antea alternis annis et in praesenti quarto quoque plerumque anno diversis in civitatibus, per quos conventus Catholicus adulescentium iuvenumque amborum sexuum ex omnibus orbis terrarum partibus venientium habetur, cui multa centena milia hominum interesse solent ad fidem suam corroborandam atque ad maiorem universae ecclesiae Romanae sensum acquirendum. Huic conventui et pontifex Romanus adesse solet, atque adulescentes alloqui necnon cum iisdem Deum precari.

Annis quibus Dies Iuvenum Totius Orbis internationales non fiunt, Dominicis in Palmis de passione Domini in Civitate Vaticana et in singulis orbis dioecesibus conventus dioecesani iuvenibus dicati habentur, qui inter Dies Iuvenum Totius Orbis item numerantur.

Dies Iuvenum Totius Orbis annis octogenariis saeculi vicensimi a papa Ioanne Paulo II instituti sunt, ac fere sicut nunc habentur disponi coepti sunt.

 Index Dierum Mundialium Iuventutis 
AnnusDiesPapaUrbsCivitasFrequentiaThema198415 AprilisIoannes Paulus IIRomaCivitas VaticanaIubilaeum Redemptionis198531 MartiiAnnus Internationalis Iuventutis198711–12 AprilisBonus AërArgentinaEt nos, qui credidimus, novimus caritatem, quam habet Deus in nobis (1 Io 4, 16) 198910–15 AugustiCompostellaHispaniaEgo sum via et veritas et vita (Io 14, 6)199110–15 AugustiCzenstochoviaPoloniaAccepistis Spiritum adoptionis filiorum (Rom 8, 15)199310–15 AugustiDenveriumFoederatae CivitatesEgo veni, ut vitam habeant et abundantius habeant (Io 10, 10)199510–15 IanuariiManilaPhilippinaeSicut misit me Pater, et ego mitto vos (Io 20, 21)199719–24 AugustiLutetiaFrancogalliaMagister, ubi manes? — Venite et videbitis (Io 1, 38–39)200015–20 AugustiRomaItaliaVerbum caro factum est et habitavit in nobis (Io 1, 14)200223–28 IuliiTorontinumCanadaVos estis sal terrae... Vos estis lux mundi (Mt 5, 13–14)200516–21 AugustiBenedictus XVIColonia AgrippinaGermaniaVenimus adorare eum (Mt 2, 2)200815–20 IuliiSydneiumAustraliaAccipietis virtutem, superveniente Sancto Spiritu in vos, et eritis mihi testes (Act 1, 8)201116–21 AugustiMatritumHispaniaRadicati et superaedificati in Christo et confirmati fide (cfr Col 2, 7)201323–28 IuliiFranciscusUrbs FluminensisBrasiliaEuntes ergo docete omnes gentes (Mt 28, 19)201626–31 IuliiCracoviaPoloniaBeati misericordes, quia ipsi misericordiam consequentur (Mt 5, 7)201922-27 Ianuarii FranciscusUrbs PanamensisPanamaEcce anchilla Domini; fiat mihi secundum verbum tuum. (Lc 1, 38)

Nexus externi
  Pagina de Diebus Iuvenum Totius Orbis apud locum interretialem Civitatis Vaticanae
 De "Die Mundiali Iuventutis" vel "Mundiali Iuventutis Die" Coloniae Agrippinae habendo loquitur Benedictus XVI postridie quam papa factus est (vide nn. 4 et 6)
 Decretum quo indulgentia plenaria occasione "XXVI Mundialis Iuvenum Diei", Matriti anno 2011 habiti, conceditur
 Decretum quo, occasione "XXVIII Mundialis Iuvenum Diei", indulgentiarum conceditur donum

Categoria:Ecclesia Catholica